LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2010 M. GEGUŽĖS 27 D. ĮSAKYMO NR. 3D-502 „DĖL TARPTAUTINIO BENDRADARBIAVIMO PROJEKTŲ, FINANSUOJAMŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „TERITORINIS IR TARPTAUTINIS BENDRADARBIAVIMAS“, ĮGYVENDINIMO TAISYKLIŲ PATVIRTINIMO“ PAKEITIMO

2013 m. kovo 26 d. Nr. 3D-221

Vilnius

P a k e i č i u Tarptautinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisykles, patvirtintas Lietuvos Respublikos žemės ūkio ministro 2010 m. gegužės 27 d. įsakymu Nr. 3D-502 „Dėl tarptautinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisyklių patvirtinimo“ (Žin., 2010, Nr. 62-3074; 2011, Nr. 42-2008, Nr. 79-3885), ir išdėstau 55 punktą taip:

„55. Ministerija, gavusi dokumentus, liudijančius apie projekto partnerio laikinąjį pritarimą, priima galutinį sprendimą dėl paramos skyrimo. Apie tokį sprendimą Agentūra informuojama per 5 darbo dienas nuo sprendimo priėmimo dienos.“

Žemės ūkio ministras	Vigilijus Jukna